Aarhuus Stifts-Tidende, 1832-05-18
Ved de bedste Væddeløbere maa dog altid tillige være noget Godt (!) og er Væddeløbet indrettet derefter, og som det bør (?) kan det ogsaa afgive en Prøve paa Dyrets Værd, forudsat alt de øvrige Egenskaber til Avl staae i Forhold til Udfaldet af denne Prøve paa Hurtighed. Til at maale sand Udholdenhed, maatte Løbet, blandt andet, være længere, end"det nu bruges i England (?) og saaledes indrettet, at Kraftanvendelsen skeer paa en lignende Maade, som ved Hestens Brug i det daglige Liv. Herved kan ligeledes eet og samme Maal altid haves for Øiet, og et Lands"Hesteavl derved naae Cigelitet (?); thi de samme "Aarsager maae bestandig frembringe de samme Virkninger, under lige Forhold. Derfor ere alle Væddeløbsheste hverandre liig, hvad Form og Bygning angaaer." (?)(Skulde den lærde Hr. Forfatter have seet H. D. Hertugen af Augustenborgs Fuldblodshingster Moses og Goliath, og skulde disse være hinanden liig, hvad Form og Bygning angaaer,) Efter disse hans egne Ord at dømme, synes det ikke at være den ærede Forfatters Hensigt ved Fornuftgrunde at ville overbevise hans Landsmænd og Væddeløbenes Nytte, og, ved at gjøre dem bekjendte med Gjenstanden at forskaffe dem Oplysning om en Sag, som han selv skildrer som saare gavnlig for Danmarks Hesteavl. Heller ikke betragter han Væddeløbene som en Kraftmaaler for Hestens Hurtighed, Kraft og Udholdenhed, men ene som Middel til uvilkaarligen at lede den danske Landmand til et næsten instinctmæssigt Valg af hans Tillægsdyr, og til ubemærket at bringe alle Hoveder under een Hat, for at lede selv dem, som ellers ikke ville lade sig lede, Fra denne Side har jeg endnu ikke havt Leilighed til at betragte de velgjørende Virkninger, som Væddeløbene udøve saavel paa Hesteavlen som paa Hesteopdrætterne, men jeg tilstaaer, at den her skildrede Nytte forekommer mig at være i høi Grad mærkværdig! Skulde disse maaskee være de Grundsætninger, som den ærede Hr. Forf. har fremsat i sin Afhandling til Landhuusholdningsselskabet, og som i samme ere udviklede paa en saa omfattende og fyldestgjørende Maade, at dette Selskab har tilkjendt ham Præmien paa 200 Rbd., fordi han med stadiget Hensyn paa Fædrelandet angiver de fleste og tillige de bedste Midler, som, ved Siden af Dygtighedsprøven, kunne, i følge mange Erfaringer (?) lede til Hesteavlens Forbedring? Da man nu ikke med Grund kan antage, at Forf skulde være bleven sine engang offentligen udtalte Grundsætninger utroe, saa bør man formode: at disse ere de Grundsætninger, som i saa høi Grad har vundet det Kongl. Landhuusholdningsselskabs Bifald, at det har tilkjendt Forfatteren Præmien for Priisopgaven. Ligeledes kan man deraf drage den Slutning, at dette agtbare og driftige Selskab for Fremtiden vil lægge disse Grundsætninger til Grundvold for dets velgjørende Virksomhed til Hesteavlens Forbedring i de danske Provindser. Jeg tillader mig ikke at bedømme, hvorvidt dette kan have gavnlige eller skadelige Følger for den danske Hesteavl, kun det tillader jeg mig at yttre, at jeg for min Deel har større Tillid til mine danske Brødres Fatteevne og Dømmekraft, end at jeg skulde troe, at der behøvedes at virkes paa deres Jnstinct mere end paa deres Forstand, for at overbevise dem om Væddeløbenes velgjørende Virkninger paa Hesteavlens Forbedring. Enholsteensk Landmand.